Съюза, а не да се ограничава вносът при справедливи пазарни условия. Поради това Комисията отхвърли това твърдение.
 (501)
 След окончателното разгласяване производителят износител CELO Suzhou заяви, че решението на Комисията да му откаже индивидуално разглеждане вероятно ще причини вреда на свързаните с него производители в Съюза, които внасят специфични видове на продукта от свързаното с него дружество в Китай. Поради това мярката не би била в интерес на промишлеността на Съюза.
 (502)
 Интересът на промишлеността на Съюза се основава на обобщените данни за промишлеността на Съюза като цяло. Следователно състоянието на отделните производители от Съюза не може да бъде взето предвид само по себе си, когато не е представително за цялата промишленост на Съюза. Поради това този довод беше отхвърлен.
 7.2. Интерес на вносителите
 (503)
 Както е посочено в съображение 58, двадесет и осем вносители оказаха съдействие при разследването и предоставиха информацията, поискана в известието за започване, за целите на извадката. Те представляваха 18 % от общия внос от Китай по време на РП. Тези вносители са внесли 46 % от скрепителните елементи от Китай, а 54 % от доставките им са с източник от други трети държави.
 (504)
 Комисията направи извадка от петима вносители, които предоставиха отговори на въпросника. За включените в извадката дружества вносът от Китай представлява приблизително между 10 % и 50 % от общия им внос на скрепителни елементи. Само един от включените в извадката вносители е закупил над 90 % от скрепителните елементи от Китай. Всички с изключение на един са били печеливши по време на РП, с маржове на печалба в диапазона [2 %—5 %] и [4 %—9 %]. Един от вносителите е бил малко под точката на рентабилност по време на РП.
 (505)
 Комисията направи оценка на въздействието на антидъмпинговите мита върху рентабилността на включените в извадката вносители. Ако се приеме, че митата бъдат напълно поети, вносителите, които са имали маржове на печалба по време на РП, биха останали печеливши, въпреки митата. Тази оценка се основаваше на най-лошия сценарий, т.е. не беше взето предвид, че повишенията на цените много вероятно ще бъдат изцяло или поне частично прехвърлени на клиентите, по-специално с оглед на констатациите в съображение 520 и следващите, че по принцип разходите за скрепителни елементи представляват много малка част от общите производствени разходи на ползвателите. Това е вярно и по отношение на вносителя, който вече е бил под точката на рентабилност по време на РП, т.е. този вносител също ще може да прехвърли върху своите клиенти голяма част от всяко увеличение на цената. Следователно не се очаква митата сами по себе си да окажат значително отрицателно въздействие върху това дружество и по този начин да влошат състоянието му.
 (506)
 Няколко заинтересовани страни заявиха, че налагането на антидъмпингови мита би довело до значително увеличение на цените за вносителите. Те също така заявиха, че налагането на антидъмпингови мерки в миналото е довело до сериозни загуби за вносителите и това следва да бъде взето предвид при настоящия анализ. Един вносител заяви, че няма да е възможно увеличението на цената да се прехвърли върху клиентите, поне